Source: https://resita.ro/debut-excelent-pentru-csm-resita-in-liga-a-2-a-povestea-frumoasa-merge-mai-departe/
Timestamp: 2019-09-17 21:03:38+00:00

Document:
Debut excelent pentru CSM Reșița în Liga a 2-a, povestea frumoasă merge mai departe – Resita.ro
Câștigătoare a seriei a IV-a a Ligii a 3-a, echipa de fotbal CSM Reșița a promovat la finalul ediției 2018/2019 în Liga a 2-a, alături de formațiile SCM Gloria Buzău, Rapid, Turris Oltul Turnu Măgurele și AFK Csikszereda Miercurea Ciuc.
Fără a se număra printre favoritele caselor de pariuri în actualul sezon al Ligii a 2-a, unul ce se anunță a fi extrem de interesant, gruparea din Valea Domanului a început în forță, obținând două victorii și un egal în primele 3 etape. Cele 7 puncte acumulate îi plasează pe reșițeni pe poziția a 4-a, la egalitate de puncte cu CS Mioveni, însă în fața unor echipe ce au activat multă vreme în primul eșalon fotbalistic al țării noastre, precum FC Argeș, Petrolul Ploiești, Rapid București, Farul Constanța, Politehnica Timișoara, U Cluj, Dunărea Călărași sau Pandurii Tg. Jiu.
3 august 2019: CSM Reșița vs U Cluj 2-0
Susținuți de un public frenetic și dornic de performanță (peste 4.000 de spectatori), cum rar întâlnești în fotbalul românesc, ,,Rossonerii’’ au trecut cu brio primul examen din Liga a 2-a, impunându-se contra U Cluj, echipă ce putea evolua în Liga 1 în acest sezon, dacă ar fi trecut de FC Hermannstadt la barajul de promovare. Doar 34 de minute le-au fost necesare gazdelor să deschidă scorul, Ehmann reluând în poartă la cornerul executat de Vădrariu. Din minutul 36, oaspeții au rămas în 10, Kay primind al doilea galben, astfel că Reșița a reușit să marcheze și cel de-al doilea gol, stabilind scorul final, 2-0.
10 august 2019: CS Mioveni vs CSM Reșița 1-1
Atenționați de victoria bănățenilor din prima etapă, cei din Mioveni, recunoscuți pentru jocul bun din defensivă, au tratat cu seriozitate maximă partida, reușind să deschidă scorul în minutul 72, din penalti, însă oaspeții au primit și ei o lovitură de pedeapsă în ultimul minut al partidei, transformată în gol de Vădrariu. Scor final 1-1…pentru reșițeni.
17 august 2019: CSM Reșița vs Pandurii Tg. Jiu 3-1
Spre deosebire de primele două partide, reșițenii porneau cu prima șansă în fața celor din Tg. Jiu, echipă aflată într-o situație destul de dificilă. Contrar așteptărilor însă, gorjenii au deschis scorul la doar 4 minute de la fluierul de start. Meciul a curs însă apoi într-o singură direcție, gazdele partidei marcând de 3 ori, prin Ene, în minutele 12 și 76, și Săulescu, în minutul 40.
Ca orice competiție, și Liga 2 aduce și momente nu chiar foarte plăcute și astăzi CSM Reșița pierde trei puncte la București, cu Daco Getica, golul gazdelor fiind, de fapat, generat de o degajare nu foarte inspirată a portarului oaspeților.
Conform cotelor antepost afișate de agențiile de pariuri, cele mai mari șanse să promoveze în Liga 1 la finalul acestei ediții le au echipele UTA Arad (cota 2.25), Rapid București (cota 2.75), Petrolul Ploiești (cota 3.00), FC Argeș (cota 4.00), U Cluj (cota 4.50), Turris Turnu Măgurele (cota 5.00) și Gloria Buzău (cota 6.00).Una dintre agențiile de pariuri online la care fanii echipelor ce activează în eșalonul secund pot paria pe echipele favorite este Unibet, brandul numărul 1 al companiei internaționale Kindred, cunoscută în România și pentru lansarea primului cazino online cu specific românesc, Vlad Live Cazino.
Pe primele locuri în clasamentul Ligii 2 după primele 3 etape, se află SCM Buzău, UTA Arad și Turris T. Măgurele, toate cele 3 cu câte 9 puncte. Etapa a patra nu este încheiată încă.
Subiecte asemănătoare:Businesscsm reșițafotballiga 2
Sportul este fenomenul social care ne-a adus mereu bucurii. Dacă e să analizăm corect și obiectiv, am putea spune că el a fost singurul motiv de bucurie în masă. E drept că-n societatea în care trăim a început și acesta să își însușească deprinderi ale societății. Nu putea să scape de persoane ce puneau înaintea interesului general și al chintesenței lui, interesul personal. De aceea, în ultimii ani, ne-a fost luată și această ultimă bucurie. De diferiți neaveniți și „atotcunoscători”.
Duminică, în Valea Domanului, aproximativ 10.000 de oameni au retrăit emoția fenomenului fotbalistic. După mai bine de 20 de ani, capitala județului Caraș-Severin a fost luată cu asalt! Cu mic, cu mare. De la copii, la tineri, la persoane în scaune cu rotile, bebeluși în cărucioare. În plină zi, orașul a prins viață precum marile orașe din țară. Nu o să discutăm despre meci, despre cine a câștigat, dacă a câștigat corect sau nu, pentru această analiză dăm crezare ziariștilor sportivi. O să discutăm în schimb despre fenomenul sportului ce generează atâta bucurie. Este, dacă vreți, un motiv ce ne unește. Și aici nu discutăm despre uniunea ce ne-o tot livrează politicienii, ci despre bucuria ce ne face să rezonăm între noi, ideea de a face ceva împreună și fără interes. Și la unison! Practic, ce s-a întâmplat duminică la Reșița este modul prin care poți să-ți promovezi, prin sport, comunitatea. Și chiar să stimulezi afacerile locale, adică să aduci bani la buget. Într-un cuvânt, DEZVOLTARE. Imaginați-vă că cel puțin 1.000 de oameni au cheltuit ieri pe la terasele reșițene în medie 20 de lei. Nu e o sumă colosală, dar e un început. Imaginați-vă un CSM Reșița în Liga 1. Știm, mai e mult până acolo, însă un viitor apropiat cu un asemenea vis devine realizabil.
Indiscutabil Reșița preia adevăratul sens al cuvântului capitală a județului. Și nu doar prin sport. Este pentru prima oară când simțim că nu facem publicitate cuiva, publicitatea aceea electorală de care toți ne-am sictirit. Nu tastezi cu lehamite, ci tastezi din suflet și suntem convinși că nici cei ce vor citi acest text nu vor simți vreo urmă de laudă gratuită. Și aici trebuie menționați toți cei care au contribuit prin muncă și decizii înțelepte pentru a ajunge aici. Atunci când îi lași pe cei care se pricep să facă ceva și nu te bagi peste tot, cum este cazul patronului Stelei, efectul competenței dă și rezultate. Cu un manager bun, ca Bobar, cu un antrenor ce știe și a învățat fotbal, Leo Doană, nu de pe la emisiunile de profil, ci chiar din teren, cu un lider al galeriei ce pune pe primul loc echipa, Marcel Gușcă, chiar și în detrimentul familiei și nu în ultimul rând cu un primar, Nelu Popa, ce nu-și face campanie electorală pe spatele echipei, nu ai cum să nu faci din sportul rege un fenomen ce produce plus valoare. Atât la nivel de a satisface nevoia de recreere a locuitorilor urbei, cât și din punct de vedere economic.
Suntem convinși că acesta este doar începutul și zile ca cea de duminică vor deveni pentru reșițeni și cărășeni o obișnuință, iar agenda lor va fi ocupată mereu din două în două săptămâni cu prezența în Valea Domanului. Dacă luăm în calcul și faptul că echipa de handbal a Reșiței a promovat în Liga Națională, poate agenda de weekend va fi ocupată pentru tot mai mulți cărășeni de astazi înainte.
Ne permitem, ca pe final, să „furăm” și noi sloganul echipei de fotbal: Toți pentru echipă!
Așa cum își doreau de mult reșițenii și, mai ales, cu palmaresul recâștigat, CSM Reșița revine după ani de absență în Liga a doua, prima partidă disputându-se chiar astăzi, de la ora 18, contra Universității Cluj.
La start CSM Reșița va putea alinia și un jucător de la Dinamo București, jucător pe care ieri FC Dinamo a anunțat chiar pe site-ul propriu că l-a împrumutat Reșiței: ””FC Dinamo Bucureşti anunţă transferurile temporare, până la finalul sezonului competiţional 2019-2020, ale jucătorilor Cătălin Măgureanu şi Levent Oltay la Dunărea Călăraşi, Marco Ehmann la CSM Reşiţa, Gabriel Răducan, Radu Zamfir şi Liviu Gheorghe la Daco-Getica Bucureşti”.
Reșițenii sunt așteptați în număr mare la stadion de unde, dacă nu și-au procurat până acum, își vor putea lua și bilete pentru această partidă.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM